alexandrainst/scandi-wiki huggingface dataset:
Svartflekktrast

Svartflekktrast (Turdus eunomus) er ein sporvefugl i trastefamilien som hekkar i nordre og sentrale Sibir i Russland. Han er ein sterk trekkfugl og overvintrar i Aust-Asia inkludert Japan, og så langt sør som på Leizhouhalvøya i Kina og han førekjem som sjeldan streiffugl i Europa.

Skildring 
Svartflekktrasten er ein mellomstor Turdus-trast, ca. 24 centimeter i kroppslengd og han veg mellom 55 og 106 gram. Vaksne hannfuglar har mørk overside, raudbrune venger, raudbrunt på overgump, men svart nedst på halen. Undersida er kvit med gradvis færre svarte flekker ned brystet og flankane. Eit band over brystet er nær fullstendig svart og sentrale buken er kvit med få eller ingen flekker. Hovudet er teikna i svart og kvitt med svart krone, brei kvit augebrynstripe frå nebb til nakke og kvit brei strupeflekk. Undernebbet er gult, beina er mørkebrune. Hofuglar har same draktmønster, men i mindre kontrastfulle farger, vengene er meir avdempa brunt, dei svarte områda hos hannar er brungråe. Juvenile er først meir raudbrunt flekka på oversida, manglar brystband og første vinteren liknar dei hofuglar.

Utbreiingsområdet for hekking er eit breitt område over nordre og sentrale Sibir i Russland. Det mest vestlege kjente punktet i området er inst i Tazbukta sør for Karahavet, elles aust for elva Jenisej kanskje så langt sør som Bajkalsjøen. I aust er avgrensinga stillehavskysten, svartflekktrasten hekkar over Kamtsjatkahalvøya og nord til Anadyrbukta. Overvintringsområdet er frå nordaustlegaste India, over nordlegaste Søraust-Asia, over mykje av sørlege Kina, øya Taiwan, Korea-halvøya og Japan.

Svartflekktrastar hekkar i habitat med låg lauvskog ved utkant av lågtliggande tundra,  men òg i meir opne og høgare område. Om vinteren kan dei leve i varierte habitat, i skogsområde, på jordbruksland og inn i frukthagar og parkar. Dei kan overvintre i opptil 3000 moh. Føda er smådyr som insekt,  meitemark og vevkjerringar, dessutan frø, om vinteren òg frukt. Dei beitar helst på bakken. 

Storleiken på populasjonen er ikkje kjent eller vurdert, men arten er klassifisert som globalt livskraftig.

Spontant i Noreg
Det er registrert 8 observasjonar av svartflekktrastar i Noreg, den første i 1889, den siste under hagefugltellinga 2020 på Vikten i Flakstad kommune i Nordland den 18. januar. Arten er elles funnen sporadisk så langt vest som på Færøyane og så langt sør som på Kypros i Europa.

Kjelder  
 Collar, N. & de Juana, E. (2020) Dusky Thrush (Turdus eunomus) I: del Hoyo, J., Elliott, A., Sargatal, J., Christie, D.A. & de Juana, E. (red.). Handbook of the Birds of the World Alive. Lynx Edicions, Barcelona. Henta den 16. februar 2020 
Referansar

Bakgrunnsstoff 

trastefamilien Asiatiske sporvefuglar i Noreg
Cecilie Broch Knudsen

Cecilie Broch Knudsen () er ein norsk biletkunstnar og administrator innan norsk kunstsektor.

Bakgrunn
Cecilie Broch Knudsen blei fødd i New York som dotter av ambassadøren Ditlef Knudsen og Anna Sophie Broch.

Ho var sambuar med målaren Odd Nerdrum frå 1977 til 1991. Saman fekk dei tre barn, blant desse er kuratoren Nora Ceciliedatter Nerdrum.

Virke
Knudsen er utdanna ved Statens håndverks- og kunstindustriskole, Statens Kunstakademi og Statens  yrkespedagogiske høgskole. Ho var rektor ved Kunsthøgskolen i Oslo frå  2007 til 2015, og rektor ved Einar Granum Kunstfagskole i perioden 1996–2007.

Diktarstien
I 1992 hadde Hardanger Folkemuseum ei utstilling der korte, poetiske tekstar av Terje Johanssen var hogde i stein. Året etter blei ein av steinane lagt som den første skiferhella i ein påbyrja diktarsti i museumstunet på Utne, i samband med 85-årsdagen til diktaren Olav H. Hauge. Ideen var utvikla av Broch Knudsen og den dåverande direktøren for museet, Ågot Gammersvik. Seinare har ein ny diktar fått «Skiferhella», og æra av å sjå sin tekst på ei skiferhelle i Diktarstien kvart år. Alle steinane er utforma, og teksten hogd ut, av Broch Knudsen. I 2017 gav Nynorsk kultursentrum avd Olav H. Hauge-senteret og Hardanger og Voss museum avd. Hardanger folkemuseum ut ei jubileumsbok som presenterte alle tekstane og steinane i Diktarstien.

Kjelder

Denne artikkelen bygger på «Cecilie Broch Knudsen» frå ,  den 16. februar 2020.  
 
Norske biletkunstnarar
Kunsthøgskolen i Oslo
Hardanger og Voss museum

Hardanger og Voss museum er eit konsolidert museum skipa i 2006. Det er regionmuseum for Eidfjord, Granvin,  Jondal,  Kvam,  Odda,  Ullensvang,  Ulvik og  Voss, og driv i tillegg eit nasjonalt senter for fartøyvern og ein barnevernsinstitusjon. Fleire av musea i stiftinga er kulturhistoriske museum. I tillegg omfattar skipinga eit skulpturmuseum, eit kunsthus og eit freda mellomaldertun.

Museum 

 Granvin bygdatun
 Hardanger Folkemuseum
 Agatunet
 Kunsthuset Kabuso
 Kvam Bygdemuseum
 Voss Folkemuseum
 Hardanger Fartøyvernsenter
 Ingebrigt Vik museum

Kjelder

Bakgrunnsstoff 

 Hardanger og Voss museum ved digitaltmuseum.no

Museum i Vestland
Skipingar i 2006
Eidfjord kommune
Granvin herad
Jondal kommune
Kvam herad
Ullensvang kommune
Ulvik herad
Voss herad
Holokrin kjertel

Holokrine kjertlar (lat. glandulae holocrinae, eintal glandula holocrina) er eksokrine kjertlar som gjer bruk av holokrin sekresjon (secretio holocrina).

Den holokrine sekresjonsmekanismen inneber at membranen rundt kjertelcella brest, slik at celleinnhaldet (sekretet) tyt ut i kjertellumenet og cella døyr. Holokrin sekresjon er den typen eksokrin sekresjon som gjer størst skade på kjertelcellene. Til samanlikning er merokrin sekresjon den minst skadelege (ikkje noko celletap), medan apokrin sekresjon ligg ein stad midt i mellom.

Eksempel på holokrine kjertlar er talgkjertlane i huda og meibomske kjertlar i augeloka.

Kjelder 

Denne artikkelen bygger på «Holocrine» frå ,  den 16. februar 2020.  
 

Eksokrine kjertlar
Dødsfall i 2020

Oversyn over dødsfall i 2020.

Dødsfall etter månad

Januar 
 3. – Qasem Soleimani, iransk general (62)

Februar 
 25. – Tor Obrestad, norsk forfattar (82)
 13. – Herman Kahan, rumenskfødt norsk Auschwitz-overlevande (93)
 13. – Rajendra Pachauri, indisk ingeniør og økonom, leiar for FNs klimapanel (IPCC) 2002–2015 (79)
 13. – Barry Matheson, norsk leiar i musikkbransjen som vann «Spellemanns bransjepris»

Sjå også 
Dødsfall i 2018

Referansar

2020
Operasongar

Operasongar er ein songar som er trent til å framføra opera.

Stemmene og rollene i ein opera blir delte inn etter stemmetype. Hovudtypane er bass, tenor, alt og sopran, men det finst fleire forskellige stemmetypar innanfor desse gruppene. Stemma til ein operasongar kan også endra seg dramatisk i løpet av karrieren deira.

Blant mannlege songarar skil ein mellom bass (den djupaste), bassbaryton, baryton og tenor med det høgaste registeret. I barokk-operaer nyttar ein også kontratenorar, som er mannlege songarar som syng i falsett og dermed får liknande høgd som ei kvinnestemme.

Songstemmene til kvinner blir delte inn i alt, mezzosopran og sopran. I operasamanheng finst det berre sjeldan eigentlege alt-parti, medan det stort sett alltid er parti til sopranar og ofte også til mezzosopranar.

Operasangarane og rollene (partia) i ein opera blir ofte omtalte med nemningar som:

 Buffotenor, -bass eller -alt – roller i komiske operaer (opera buffa)
 Dramatisk sopran, alt eller tenor – ein songar med ein fyldig, dramatisk klang
 Heltetenor eller -baryton
 Karaktertenor, -baryton eller -bass
 Kavalerbaryton
 Koloratursopran – særs høg sopran som kan utføra koloratur
 Lyrisk sopran eller tenor – ein songar med ein lys klang
 Seriøs bass

Stemmefag 
Gjennom tidene har det utvikla seg ulike «typar» innanfor repertoaret som har nokre fellestrekk, og det har danna grunnlaget for inndelinga. Bruken av «fag» gjer det enklare å finne dei rette songarane til rollene i ei framsyning.

Stemmefaga er:

 Soubrette
 Lyrisk koloratursopran
 Lyrisk sopran
 Dramatisk koloratursopran
 Lyrisk-dramatisk (ungdommeleg) sopran
 Dramatisk sopran
 Svært dramatisk sopran
 Lyrisk mezzo-sopran/spele-alt
 Dramatisk mezzo-sopran
 Dramatisk alt/djup alt
 Lyrisk tenor
 Spille-tenor
 Italiensk tenor
 Ungdommeleg helte-tenor
 Helte-tenor
 Lyrisk bariton
 Kavalier-baryton
 Heltebaryton/høg bass
 Spele-bass
 Bassbaryton
 Seriøs bass/djup bass

Kjelder

Denne artikkelen bygger på «Operasanger» frå ,  den 17. februar 2020.

Bakgrunnsstoff 

Song
Songar
Crusader Kings III

Crusader Kings III (forkorta CKIII eller CK3) er eit storstrategispel laga av Paradox Interactive. Spelet blei utgjeve 1. september 2020 og er oppfølgjaren til Crusader Kings II. Crusader Kings III er ein intrige- og dynastisimulator. Spelet lar ein spele gjennom mellomalderen.

Bakgrunnsstoff 
 

Dataspel frå 2020
Linux-spel
Storstrategispel
Strategidataspel
Windows-spel
12-takts-blues

Tolvtakts-blues eller 12-takts-blues er ei kjend form for blues som følgjer eit skjema av 12 akkordar som ein så gjentek gjennom songen.

Kjelder

Blues
Slættaratindur

Slættaratindur er det høgaste fjellet på Færøyane og er 880 meter høgt. Fjellet ligg nord på øya Eysturoy. Austanfor fjellet ligg bygda Funningur og vestanfor ligg Eiði. Nordanfor Slættaratindur ligg det nest høgaste fjellet på Færøyane, kalla Gráfelli. 

Namnet tyder «flat fjelltopp». Austsida er bratt.  

Når det er klarvêr er det mogleg å sjå heile øyriket frå toppen av fjellet. Den vanlegaste stien opp til Slættaratindur er frå Eiðisskarði. Turen tek omtrent 4 timar.

Kjelder 

Denne artikkelen bygger på «Slættaratindur» frå  og «Slættaratindur» frå ,  den 17. februar 2020.  
 

Fjell på Færøyane
Eysturoy
Animal Crossing: New Horizons

Animal Crossing: New Horizons er eit simulatorspel i Animal Crossing-serien, som er utvikla og utgjeve av Nintendo. Det vart utgjeve på Nintendo Switch den 20. mars 2020.

Kjelder 

Animal Crossing
Dataspel frå 2020
Nintendo Switch-spel
Simulatorspel
Doom Eternal

Doom Eternal er eit førstepersons skytespel i Doom-serien, som er utvikla av id Software. Det vart utgjeve på Microsoft Windows, PlayStation 4 og Xbox One den 20. mars 2020. Ei utgåve til Nintendo Switch vart utgjeven digitalt den 8. desember 2020. Versjonar av spelet til PlayStation 5 og Xbox Series X/S er planlagd utgjevne i 2021.

Kjelder

Bakgrunnsstoff 
 

Dataspel frå 2020
Nintendo Switch-spel
PlayStation 4-spel
PlayStation 5-spel
Skytespel i førsteperson
Windows-spel
Xbox One-spel
Xbox Series X/S-spel
The Last of Us Part II

The Last of Us Part II er eit komande action-eventyrspel, som blir utvikla av Naughty Dog og utgjeve av Sony Interactive Entertainment til PlayStation 4. Spelet går føre seg fem år etter hendingane i The Last of Us frå 2013, og handlar om 19 år gamle Ellie som kjem i konflikt med ein mystisk kult i eit post-apokalyptisk USA. Spelet vart annonsert i desember 2016 og utgjeve den 19. juni 2020.

Kjelder

Bakgrunnsstoff 
 

Action-eventyrspel
Dataspel frå 2020
PlayStation 4-spel
Survival-horror-spel
Verdscupen i alpine greiner 1994/Menn

Verdscupen i alpine greiner for menn i 1994-sesongen tok til 30. oktober 1993 i Sölden i Austerrike og vart avslutta 20. mars 1994 i Vail i USA. Turneringa omfatta 33 renn og 35 tevlingar. Tevlingane fordelte seg på 8 slalåmrenn, 9 storslalåmrenn, 5 super-g-renn, 11 utforrenn og 2 kombinasjonstevlingar, dei siste baserte på allereie avvikla enkeltrenn i slalåm og utfor.

Kjetil Andre Aamodt frå Oslo vann ein klar siger i turneringa og syrgde dermed for at ein norsk utøvar for fyrste gong steig heilt til topps i Verdscupen i alpine greiner. Marc Girardelli frå Luxembourg vart nummer to, medan italienaren Alberto Tomba kneip tredjeplassen.

Samanlagt

Slalåm

Storslalåm

Super-g

Utfor

Kombinasjon

Kjelder

Denne artikkelen bygger på «Alpiner Skiweltcup 1993/94» frå ,  den 17. februar 2020.  
 

Alpine greiner
Sport i 1994
Psychonauts 2

Psychonauts 2 er eit plattformspel utvikla av Double Fine og utgjeve av Xbox Game Studios. Spelet vart annonsert under The Game Awards i 2015 og utgjeve i 2021.

Tim Schafer hadde uttrykt eit ønske om å lage ein oppfølgjar til det originale Psychonauts, men kravet til eit finansielt grunnlag for å starte utviklinga hindra at spelet vart noko av. Etter at originalen selde bra gjennom ulike distribusjonskanalar, kombinert med sterk etterspurnad frå tilhengjarskaren av det første spelet, starta Double Fine ein innsamlingskampanje via Fig for å finansiere utviklinga av Psychonauts 2, som vart lansert samtidig som spelet vart annonsert. Kampanjen samla inn 3,3 millionar US-dollar innan 6. januar 2016.

Kjelder

Bakgrunnsstoff 
 Psychonauts 2 hjå Fig

Dataspel frå 2021
PlayStation 4-spel
Skytespel i førsteperson
Windows-spel
Xbox One-spel
Xbox Series X/S-spel
Verdscupen i alpine greiner 1994/Kvinner

Verdscupen i alpine greiner for kvinner i 1994-sesongen tok til 30. oktober 1993 i Sölden i Austerrike og vart avslutta 20. mars 1994 i Vail i USA. Turneringa omfatta 32 renn og 34 tevlingar. Tevlingane fordelte seg på 10 slalåmrenn, 9 storslalåmrenn, 6 super-g-renn, 7 utforrenn og 2 kombinasjonstevlingar, dei siste baserte på allereie avvikla enkeltrenn i slalåm og utfor.

Sveitsiske Vreni Schneider vann den alpine verdscupen for andre gong, fem år etter ho sigra fyrste gongen. Pernilla Wiberg frå Sverige vart ein solid nummer to og Katja Seizinger frå Tyskland nummer tre.

Samanlagt

Slalåm

Storslalåm

Super-g

Utfor

Kombinasjon

Kjelder

Denne artikkelen bygger på «Alpiner Skiweltcup 1993/94» frå ,  den 18. februar 2020.  
 

Alpine greiner
Sport i 1994
Runa Forlag

Runa Forlag A/S var eit norsk forlag skipa i 1960.
Johan Straume var forlagssjef.

Forlaget er kjend for tobandsverket Kristen sang og musikk og trebandsverket Norsk Misjonsleksikon, det siste i lag med Nomi forlag.

Utgjevingar
Kristen sang og musikk : 1 (1962). Oslo: Runa.
Kristen sang og musikk : 2 (1965). Oslo: Runa.

Kjelder

Søk i Bibsys.no

Norske forlag
Skipingar i 1960
Kokebanan

Kokebanan eller mjølbanan (engelsk også plantain) er bananar ein hovudsakleg et etter å ha varmebehandla dei, til skilnad frå etebanan, som ein et rå. Kokebanan er viktig basisføde i Vest- og Sentral-Afrika, Karibia, Sentral-Amerika og nordlege og kystnære delar av Sør-Amerika. Plantar frå slekta Musa stammar frå tropiske delar av Søraust-Asia og Oseania, mellom anna Malay-arkipelet (dagens Indonesia, Malaysia, Brunei og Filippinane) og Nord-Australia. 

Ein kan bruka kokebananar når dei er mogne eller umogne. Dei er stiverike med nokså nøytral smak og er mjuke når dei er varmebehandla. Sidan bananar dannar frukt heile året, er kokebanan ein stabilt tilgjengeleg matvare. 

Kokebananar er meir eller mindre komplekse hybridar av fleire artar i bananslekta, hovudsakleg Musa acuminata og Musa balbisiana. Omgrepet kan visa til ulike kultivarar som ein vanlegvis varmebehandlar før ein et dei. Det finst likevel ingen botanisk skilnad mellom vanleg banan og kokebanan. Varmebehandling er meir ein skikk enn ei nødvendig handling for mange bananar. Ein kan i røynda eta mogne kokebananar råe når mykje av stiva deira er omdanna til sukker. I nokre land der ein berre et nokre få banankultivarar kan ein ha eit klart skilje mellom typar brukte som etebanan og typar brukte som kokebanan. I andre land der det finst fleire kultivarar gjer ein ikkje skilnad på koke- og etebanan.

Kjelder

Denne artikkelen bygger på «Kokebanan» frå , og «Plantain» frå  den 19. februar 2020.

Bakgrunnsstoff

Bananar
Tropisk frukt
Tropiske grønsaker
Gráfelli

Gráfelli er det nest høgaste fjellet på Færøyane og er 857 meter høgt. Det ligg nord på Eysturoy mellom bygdene Eiði, Funning og Gjáar. Det ligg òg på nordsida av Slættaratind, som er det høgaste fjellet på Færøyane. Vest frå Gráfelli er ein liten topp med namn Krákan. Gapet mellom Slættaratind og Gráfelli vert kalla Bláaberg og er på 640 meters høgde.

Kjelder 

Denne artikkelen bygger på «Gráfelli» frå ,  den 19. februar 2020.  
 

Eysturoy
Fjell på Færøyane
Bonanza

Bonanza er ein amerikansk westernserie som gjekk på NBC frå 1959 til 1973. Serien handlar om den hardt arbeidande og respekterte familien Cartwright og livet deira på ranchen Ponderosa i Nevada. Her jobbar dei mellom anna med å beskytte sin eigen ranch, samstundes som dei hjelper til med å halde områda rundt trygge. Familien består av Ben Cartwright (spelt av Lorne Greene) og dei tre vaksne sønene hans: Adam (Pernell Roberts), Eric (Dan Blocker) og Joseph (Michael Landon).

Serien vart særs populær i USA og låg øvst på fjernsynstoppen frå 1964 til 1967. I 1971 byrja sjåarinteressa å falle, noko som bidrog til at serien vart nedlagd i 1973. I tillegg døydde Dan Blocker i 1972, som gjorde det meir krevjande å halde fram med serien.

I Noreg har serien vorte send på TV 2 sidan 1997.

Kjelder

Bakgrunnsstoff 
 

Fjernsynsprogram på NBC
Fjernsynsseriar frå 1950-åra
Fjernsynsseriar frå 1960-åra
Fjernsynsseriar frå 1970-åra
USA-amerikanske dramaseriar
Westernseriar
Ulsta

Ulsta er ein landsby sørvest på øya Yell på Shetland. Bilferja til Toft på hovudøya Mainland går herfrå.

Kjelder

 Overview of Ulsta, Gazetteer for Scotland
Denne artikkelen bygger på «Ulsta» frå ,  den 20. februar 2020.

Bakgrunnsstoff

Canmore - Yell, Ulsta, Chapel and Burial-Ground site record
Canmore - Yell, Ulsta site record

Yell
Byar og landsbyar på Shetland
Liste over førsteplasseringer på singellista og albumlista i Sverige

Liste over førsteplasseringer på singellista og albumlista i Sverige.

2020

Tidlegare år

2015

2016

2017

2018

2019

|}
Folkenborg

Folkenborg er ein tettstad sørvest for Mysen, i Indre Østfold kommune i Viken fylke. Kong Håkon IV Håkonsson blei fødd på Folkenborg i [1204. Folkenborg museum og Folkenborg Hestesenter ligg her. Folkenborg høyrer tradisjonelt til Eidsberg.

Kjelder 

Denne artikkelen bygger på «Folkenborg» frå ,  den 21. februar 2020.  
 

Busetnader i Indre Østfold
Tettstader i Viken
Ingalåmi

Ingalåmi er eit skirenn for kvinner som blir halde årleg på Lillehammer. Det har tre distansar; 5, 15 eller 30 km, alle i klassisk stil.

Rennet blir halde til minne om Inga frå Varteig, mor til kong Håkon Håkonsson, som kan ha vore med på delar av ferda mellom Lillehammer og Østerdalen i januar 1206.
Det første rennet blei halde i 1993, og hadde 1638 påmeldte. I 2000 var det over 5000 påmeldte.
I september 2013 blei arrangementet overført frå Lillehammer Skiklub til Birken AS.

Kjelder

Bakgrunnsstoff 

 http://www.birkebeiner.no/

Skirenn i Noreg
Idrett i Lillehammer
Idrettstilskipingar i Innlandet
Ljudmila Petrusjevskaja

Ljudmila Stefanovna Petrusjevskaja () er en russisk forfattar, biletkunstnar og songar. Ho er rekna som ein av dei fremste samtidsforfattarane i Russland. Sidan slutten av 1980-talet har skodespela, novellene og romanane hennar blitt gjevne ut på meir enn 30 språk.

Petrusjevskaja var fødd Moskva i dåverande Sovjetunionen.

Forfattarskapen hennar kombinerar postmodernistiske tendensar med psykologiske innsikter og parodiske innslag, og er blitt samanlikna med verk av Anton Tsjekhov. 

I 1991 blei ho tildelt den prestisjetunge Pusjkinprisen. Ho er også blitt nominert til Den russiske Booker-prisen.

Bibliografi 
(Utval)
 Det var en gang en jente som la an på svogeren sin, og så hengte han seg. Kjærlighetshistorier, Solum, 2016, omsett av Hege Susanne Bergan
 Det var en gang en kvinne som forsøkte å drepe naboens barn. Skremmende eventyr, Cappelen Damm, 2012, omsett av Hege Susanne Bergan
 Tiden er natt (Время ночь, 1992, kortroman), på norsk 2010, Cappelen Damm i serien Petrusjka, omsett av Isak Rogde
 Nummer en, eller I de andre mulighetenes hager (Номер Один, или В садах других возможностей, 2004, roman)
 Hendelser i Sokolniki: Fortellinger fra en annen virkelighet (Случай в Сокольниках: Рассказы из иной реальности, noveller)

Kjelder

Denne artikkelen bygger på «Ljudmila Petrusjevskaja» frå ,  den 21. februar 2020.  
 

Russiske forfattarar
Russiskpråklege forfattarar
Ljudmila Tsjernykh

Ljudmila Ivanovna Tsjernykh () er ein russisk, ukrainsk og sovjetisk astronom.
Ho har oppdaga mange asteroidar, mellom anna Apollo-asteroidane 2212 Hephaistos og 3147 Samantha.

I 1959 tok ho eksamen ved Det statlege pedagogiske universitetet i Irkutsk. Mellom 1959 og 1963 arbeidde ho i Tid og frekvens-laboratoriet ved Heile unionens forskingsinstitutt for fysikktekniske og radiotekniske målinger i Irkutsk, der ho gjorde astrometriske observsjonar for 'Tidstenesta'.

Mellom 1964 og 1998 var ho vitskapleg medarbeidar ved Instituttet for teoretisk astronomi ved Det sovjetrussiske vitskapsakademiet (Det russiske vitskapsakademiet sidan 1991), og arbeidde ved observasjonsenteret på instituttet ved Krim-observatoriet i Nautsjnij. I 1998 blei ho vitskapleg medarbeidar ved Krim-observatoriet.

Ljudmila Tsjernykh er giift med Nikolaj Tsjernykh. Asteroiden 2325 Chernykh oppdaga i 1979 av Antonín Mrkos blei kalla opp etter henne.

Sjå òg 
 Tanja Savitsjeva
 2127 Tanya

Kjelder 

Denne artikkelen bygger på «Ljudmila Tsjernykh» frå ,  den 21. februar 2020.  
 

Russiske astronomar
Ukrainske astronomar
Sovjetiske astronomar
Asteroideoppdagarar
Folk frå Sjuja
Verdscupen i alpine greiner 1995/Kvinner

Verdscupen i alpine greiner for kvinner i 1995-sesongen tok til 26. november 1994 i Park City i delstaten Utah i USA og vart avslutta 19. mars 1995 i Bormio i Italia. Turneringa omfatta 31 renn og 33 tevlingar. Tevlingane fordelte seg på 7 slalåmrenn, 8 storslalåmrenn, 8 super-g-renn, 9 utforrenn og ei kombinasjonstevling, den siste baserte på allereie avvikla enkeltrenn i slalåm og utfor.

Sveitsiske Vreni Schneider vann den alpine verdscupen for andre gong i rad, få poeng framom 
Katja Seizinger frå Tyskland. Heidi Zeller-Bähler frå Sveits kom på tredjeplassen.

Samanlagt

Slalåm

Storslalåm

Super-g

Utfor

Kombinasjon

Kjelder

Denne artikkelen bygger på «Alpiner Skiweltcup 1994/95» frå ,  den 21. februar 2020.  
 

Alpine greiner
Sport i 1995
Lines Written a Few Miles above Tintern Abbey

«Lines Written a Few Miles above Tintern Abbey» er eit dikt av William Wordsworth. Tittelen kan også ha forma «Lines Written [eller Composed] a Few Miles above Tintern Abbey, on Revisiting the Banks of the Wye during a Tour, July 13, 1798», og er ofte forkorta til «Tintern Abbey». 

Diktet blei skrive av Wordsworth etter ein fottur saman med syster i området rundt Tintern Abbey i Monmouthshire i Welsh Borders-området. Skildringa hans av landskapet ved breidda av Wye utviklar seg til ei skisse av filosofien hans.

Kjelder

Denne artikkelen bygger på «Lines Written a Few Miles above Tintern Abbey» frå ,  den 21. februar 2020.

Bibliografi 
 Durrant, Geoffrey. William Wordsworth (Cambridge: Cambridge University Press, 1969)

Bakgrunnsstoff 

 Wordsworth biography and works
 Online Text of Poem

William Wordsworth
Kultur i 1798
Engelske dikt
Richard Grenell

Richard Allen Grenell () er ein amerikansk politisk kommentator og diplomat. Han var amerikansk ambassadør i Tyskland frå 2018 til 2020. I 2020 fungerte han som etterretningsdirektør (Director of National Intelligence) i Regjeringa Donald Trump frå februar til mai. Han gjekk formelt av som ambassadør 1. juni 2020.

Richard Grenell høyrer til Det republikanske partiet. Han har mastergrad i offentleg administrasjon frå John F. Kennedy School of Government ved Harvard University og bachelor i offentleg administrasjon frå Evangel University. Han har tidlegare arbeidd ved Fox News.

Grenell var pressetalsmann for ambassadøren for USA til FN frå 2001 til 2008. Han vart i 2017 utnemnd som ambassadøren for USA til Tyskland. 

I eit intervju med internettportalen Breitbart uttalte Grenell i 2017 at han ønskte å styrke konservative krefter i Europa. Stønaden skulle gå til politikarar som Sebastian Kurz, men ikkje Angela Merkel, som han meinte stod for ein mislukka innvandringspolitikk.

Kjelder 

Folk frå Muskegon
USA-amerikanske ambassadørar
Breitbart News

Breitbart News Network (også kjend som Breitbart News, Breitbart eller Breitbart.com) er ein amerikansk politisk nettstad grunnlagd i 2007 av kommentatoren og gründeren Andrew Breitbart (1969–2012). Nettstaden har eit dagleg radioprogram, Breitbart News Daily.  

Steve Bannon har også bakgrunn frå nettstaden og tok over leiinga etter at grunnleggjaren døydde i 2012. 

Breitbart har hovudkontor i Los Angeles i California, med kontor i Texas, London og Jerusalem. Steve Bannon fungerer som styreleiar, med Alexander Marlow som sjefsredaktør.

Kjelder

Bakgrunnsstoff 
 

Nettaviser
Skipingar i 2007
USA-amerikanske nettstader